У Вікіпедыі ёсць артыкулы пра іншых асоб з прозвішчам Яблонскі.

**Яўген Яблонскі** (нар. 10 мая 1995, Чэрвень) — беларускі футбаліст, паўабаронца грэчаскага клуба «Астэрас» з Трыпаліса і нацыянальнай зборнай Беларусі.

Клубная кар’ера
---------------

Пачаў займацца футболам у чэрвенскай ДЮСШ. Пазней перабраўся ў мінскую школу «Змена», адтуль — у Барысаўскае дзяржаўнае абласное вучылішча алімпійскага рэзерву. З лета 2012 года пачаў выступаць за дубль барысаўскага БАТЭ. У сезоне 2013 стаў адным з асноўных ігракоў дубля.

29 чэрвеня 2014 года дэбютаваў у асноўнай камандзе БАТЭ, выйшаўшы ў стартавым складзе ў матчы з «Белшынай». У першым жа матчы ў аснове адзначыўся галявой перадачай. У кастрычніку 2014 года ўжо трывала замацаваўся ў цэнтры паўабароны барысаўскага клуба. 27 кастрычніка 2014 года забіў свой першы гол у чэмпіянаце Беларусі (у браму жодзінскага «Тарпеда-БелАЗ»).

У лютым 2015 года падоўжыў кантракт з барысаўчанамі. У 2015—2016 гадах трывала гуляў у асноўнай камандзе, у сезоне 2016 часам выкарыстоўваўся на пазіцыі цэнтральнага абаронцы. У сезоне 2017 спачатку гуляў у стартавым складзе барысаўчан у якасці цэнтральнага абаронцы, пазней страціў месца ў аснове. У сезоне 2018 вярнуў месца ў стартавым складзе.

У снежні 2018 года падпісаў новы кантракт з БАТЭ. У сезоне 2019 замацаваўся ў якасці аднаго з асноўных ігракоў каманды. У верасні 2019 года падоўжыў пагадненне з клубам. У 2020—2021 гадах заставаўся трывалым іграком стартавага складу, дапамагаў барысаўчанам выйграць сярэбраныя медалі чэмпіянату і два Кубка Беларусі, у сезоне 2021 быў прызнаны найлепшым паўабаронцам чэмпіянату Беларусі.

У студзені 2022 года па заканчэнні кантракта пакінуў барысаўскі клуб і ў хуткім часе падпісаў пагадненне на 2,5 гады з кіпрскім «Арысам». У «Арысе» рэгулярна з’яўляўся на полі, чаргаваў выхады ў стартавым складзе і на замену. Па выніках сезона 2022/23 разам з камандай стаў чэмпіёнам Кіпра. Пакінуў «Арыс» у ліпені 2023 года, пасля чаго паўгады заставаўся без клуба.

У студзені 2024 года стаў іграком грэчаскага «Астэраса».

Міжнародная кар’ера
-------------------

25 студзеня 2014 года дэбютаваў у моладзевай зборнай Беларусі ў матчы супраць Казахстана на Кубку Садружнасці ў Санкт-Пецярбургу. Пазней замацаваўся ў якасці асноўнага апорнага паўабаронцы зборнай, правёў за яе 28 матчаў і забіў 3 гола.

6 верасня 2019 года дэбютаваў у нацыянальнай зборнай Беларусі, адгуляўшы ўсе 90 хвілін у адборачным матчы чэмпіянату Еўропы супраць Эстоніі.

Палітычныя погляды
------------------

Падпісаў адкрыты ліст спартыўных дзеячаў краіны, якія выступаюць за дзеючую ўладу Беларусі пасля здушэння народных пратэстаў у 2020 годзе.

Дасягненні
----------

* Беларусь 01Чэмпіён Чэмпіён Беларусі (5): 2014, 2015, 2016, 2017, 2018
* Беларусь 02Сярэбраны прызёр Срэбраны прызёр чэмпіянату Беларусі (3): 2019, 2020, 2021
* Беларусь Уладальнік Кубка Беларусі (3): 2015, 2020, 2021
* Беларусь Уладальнік Суперкубка Беларусі (3): 2015, 2016, 2017
* Беларусь Найлепшы паўабаронца чэмпіянату Беларусі: 2021
* Беларусь У спісе 22 найлепшых футбалістаў чэмпіянату Беларусі (3): 2019, 2020, 2021
* Рэспубліка Кіпр 01Чэмпіён Чэмпіён Кіпра: 2023

Крыніцы
-------

1. ↑  Evgeni Yablonski // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Evgeni Yablonski // FBref.com<a href='https://wikidata.org/wiki/Track:Q56239490'></a>
3. ↑
4. ↑  Сороко, Яблонский и Климович продлили контракты с БАТЭ (руск.). *football.by* (24 лютага 2015). Праверана 18 студзеня 2024.
5. ↑  Евгений Яблонский подписал новый контракт с БАТЭ (руск.). *football.by* (27 снежня 2018). Праверана 18 студзеня 2024.
6. ↑  БАТЭ продлил контракт с Евгением Яблонским (руск.). *football.by* (19 верасня 2019). Праверана 18 студзеня 2024.
7. ↑  Евгений Яблонский покинул БАТЭ (руск.). *football.by* (20 студзеня 2022). Праверана 18 студзеня 2024.
8. ↑  Евгений Яблонский стал игроком "Ариса" (руск.). *football.by* (24 студзеня 2022). Праверана 18 студзеня 2024.
9. ↑  Евгений Яблонский покинул "Арис" (руск.). *football.by* (12 ліпеня 2023). Праверана 18 студзеня 2024.
10. ↑  Евгений Яблонский стал игроком греческого "Астераса" (руск.). *football.by* (4 студзеня 2024). Праверана 18 студзеня 2024.
11. ↑  Подписи **(нявызн.)**. Праверана 8 снежня 2020.

|  |  |
| --- | --- |
| ⚙️   Тэматычныя сайты | AS.com · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · worldfootball.net (ігрок) · Прэсбол · УЕФА |